Pilkoji tuopa

Pilkoji tuopa (Populus × canescens) – gluosninių (Salicaceae) šeimos hibridinė medžių rūšis. Baltosios tuopos (P. alba) ir drebulės (P. tremula) hibridas.Phillips, Roger (1978), Trees in Britain Europe and North America, Pan Macmillan, p. 167

Tai 10–30 m aukščio medis. Lapai skiautėti, rečiau nelygiai ar įlankstytai dantyti. Lapkočiai plaukuoti, iš šonų kiek suploti. Lapų apatinė dalis apaugusi pilkais arba balsvais plaukeliais, tačiau ūglių ir kai kurių lapų – plika. Jauni ūgliai plaukuoti, vėliau pliki. Purkos geltonos.

Natūraliai auga beveik visoje Europoje, Mažojoje Azijoje, vakarų Kinijoje.Populus canescens // Flora of China : = 中国植物志 : in 25 vol. / ed. by Z. Wu, P. H. Raven, D. Hong. – Beijing : Science Press ; St. Louis : Missouri Botanical Garden Press, 1999. Lietuvoje pilkoji tuopa retokai sutinkama parkuose, sodybose, pakrantėse.

 Šaltiniai 

Kategorija:Gluosniniai
Kategorija:Medžiai ir krūmai